Diari Oficial de la Generalitat Valenciana


Sumari del DOGV 8426, del 19-11-2018 (2018/10435)

RESOLUCIÓ de 29 d'octubre de 2018, de la Conselleria d'Habitatge, Obres Públiques i Vertebració del Territori, per la qual s'aprova el document reconegut per a la qualitat en l'edificació denominat Guia de disseny d'habitatge turístic, BES.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8426

Data del DOGV
:   19-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10356


Data del document
:   29-10-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 29 d'octubre de 2018, de la Conselleria d'Habitatge, Obres Públiques i Vertebració del Territori, per la qual s'aprova el document reconegut per a la qualitat en l'edificació denominat Guia de disseny d'habitatge turístic, BES. [2018/10204]  
A iniciativa de l'Institut Valencià de l'Edificació, IVE, ha sigut instruït per la Direcció General d'Habitatge, Rehabilitació i Regeneració Urbana, expedient administratiu a fi d'impulsar l'aprovació del document reconegut identificat en l'encapçalament del present document, d'acord amb els següents fets:  
1. L'Institut Valencià de l'Edificació, IVE, va sol·licitar el 16 de juliol de 2018 l'aprovació de la Guia de disseny d'habitatge turístic, BES, com a document reconegut per a la qualitat en l'edificació conforme al Decret 132/2006, de 29 de setembre, del Consell.  
2. La Direcció General d'Habitatge, Rehabilitació i Regeneració Urbana, va obrir tràmit d'audiència pública, amb la finalitat que les entitats o associacions interessades aportaren les al·legacions, observacions o indicacions que tingueren per convenient manifestar al document esmentat.  
3. Les entitats i associacions intervinents en el tràmit d'audiència pública no han presentat al·legacions pel que s'ha pres com a definitiu el text proposat inicialment.  
  
Fonaments de dret  
1. Aquest òrgan és el competent per a l'aprovació del present document reconegut, conforme s'estableix en l'article 5 del Decret 132/2006, de 29 de setembre, del Consell, pel qual es regulen els documents reconeguts per a la qualitat en l'edificació.  
2. L'Institut Valencià de l'Edificació, IVE, és competent per a instar l'aprovació d'aquest document reconegut, segons el que es disposa en l'article 7 del Decret 132/2006.  
3. L'objecte d'aquest document reconegut apareix tipificat en l'article 4, apartat b del Decret 132/2006, en concordança amb el que s'ha estipulat en l'article 4 apartat 2.a del Reial decret 314/2006, de 17 de març, pel qual s'aprova el Codi Tècnic de l'Edificació.  
4. Per a l'aprovació d'aquest document reconegut, s'ha seguit el procediment desenvolupat en el capítol II del Decret 132/2006 esmentat.  
  
En virtut de tot el que s'ha exposat, resolc:  
  
Únic  
Aprovar el document reconegut per a la qualitat en l'edificació denominat Guia de disseny d'habitatge turístic, BES, amb el codi DRB 14/18.  
Aquest document reconegut serà inscrit en el Registre Especial de Documents Reconeguts conforme al que es preveu en l'article 10 del decret esmentat  
Contra la present resolució, que posa fi a la via administrativa, es podrà interposar recurs potestatiu de reposició davant la consellera d'Habitatge, Obres Públiques i Vertebració del Territori en el termini d'un mes comptat des de l'endemà de la publicació d'aquesta, segons disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o interposar directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació d'aquesta, d'acord amb el que s'estableix en els articles 10.1.a, i 46.1 de la Llei 29/1998, de 13 de juliol, reguladora de la jurisdicció contenciosa administrativa.   
Tot això sense perjudici que puga exercitar qualsevol altre recurs que estime oportú.  
  
València, 29 d'octubre de 2018.- La consellera d'Habitatge, Obres Públiques i Vertebració del Territori: M. José Salvador Rubert.